### Resume

Valg af to medlemmer til bestyrelsen og to repræsentanter for byrådet til generalforsamling i Destination Trekantområdet.

### Sagsfremstilling

Byrådet godkendte på møde den 28. oktober 2020 vedtægter for en fælles turismedestination for Vejle, Kolding og Billund. Den fælles turismedestination for Vejle, Kolding og Billund blev etableret som en forening med de deltagende kommuner som medlemmer. Foreningens formål er at understøtte skabelsen af vækst og arbejdspladser i turismeerhvervet gennem samarbejde og styrkelse af produktudvikling og markedsføring af tilbud og services til områdets gæster.

Det fremgår af vedtægterne, at bestyrelsen består turisme/fagchefer med tæt relation til turismeerhvervet samt en erhvervsrepræsentant fra hver kommune. Bestyrelsesmedlemmerne udpeges af byrådet, og udpegningen følger byrådsperioden. Der indstilles Åbjørn Thorsen, CEO Billund Lufthavn og Christian Kristiansen, Erhvervschef Vejle Kommune.

Det fremgår desuden af vedtægterne, at Vejle Kommune repræsenteres på foreningens generalforsamling af borgmesteren samt et af byrådets udpeget byrådsmedlem.

### Sagens videre forløb

Sagen skal alene behandles i Byrådet.

### Borgmesteren indstiller,

|  |  |
| --- | --- |
| at | Byrådet vælger to medlemmer til bestyrelsen og to repræsentanter for byrådet til generalforsamling i Destination Trekantområdet. |

### Beslutning

Byrådet valgte Åbjørn Thorsen og Christian Kristiansen til bestyrelsen i Destination Trekantsområdet.

Byrådet valgte Mark Jensen og Georg Simonsen som repræsentanter for byrådet til generalforsamlingen i Destination Trekantsområdet.

Fraværende Thomas Karlsen. I stedet mødte Simon Mikkelsen.

Fraværende Jens Petersen. I stedet mødte Werner Eriksen.

Fraværende Ragnhild Jacobsen. I stedet mødte Lucas Frandsen El-Ahmad.

Fraværende Matthias Christiansen. I stedet mødte Ragnhild Bertelsen.
Fraværende Daniella Nissen.